Document ID: 32004D0844

32004D0844
L 365/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 9 ноември 2004 година
за установяване на формуляр за молба за правна помощ съгласно Директива 2003/8/ЕО на Съвета относно подобряване на достъпа до правосъдие при презгранични спорове чрез установяването на минимални общи правила за правната помощ при такива спорове
(нотифицирано под номер С(2004) 4285)
(2004/844/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2003/8/ЕО на Съвета от 27 януари 2003 г. относно подобряване на достъпа до правосъдие при презгранични спорове чрез установяването на минимални общи правила за правната помощ при такива спорове (1), и по-специално член 16, параграф 1 от нея,
след консултация с Кондултативния комитет, създаден съобразно член 17, параграф 1 от Директива 2003/8/ЕО,
като има предвид, че:
(1)
Член 16, параграф 1 от Директива 2003/8/ЕО предвижда Комисията да установи стандартен формуляр за подаване на молба за правна помощ и за прехвърляне на тези молби.
(2)
Стандартният формуляр за предаване на молби за правна помощ между съдебните органи на държавите-членки е установен с Решение С(2003) 1829 на Комисията (2).
(3)
Стандартният формуляр за кандидатстване за правна помощ трябва да се установи най-късно до 30 ноември 2004 г. по силата на член 16, параграф 2, втора алинея от Директива 2003/8/ЕО. Следователно този формуляр трябва да се установи с настоящото решение.
(4)
Съгласно членове 1 и 2 от Протокола за позицията на Дания, приложен към Договора за Европейския съюз и към Договора за създаване на Европейската общност, Дания не е обвързана с Директива 2003/8/ЕО, няма задължение по настоящото решение и не го прилага,
ПРИЕ НАСТОЯЩОТО РЕШЕНИЕ:
Член 1
Стандартният формуляр за подаване на молби за правна помощ съгласно Директива 2003/8/ЕО е този, който се съдържа в приложението.
Член 2
Адресати на настоящото решение са държавите-членки.
Съставено в Брюксел, 9 ноември 2004 година.

Labels: 12
11
15
5